Hypnogen a lieky od bolesti hlavy
Môžem pri bolesti hlavy nejaké lieky kombinovať s liekom na spanie hypnogen ?
Dobrý deň,
ďakujeme za Vašu otázku.
Doposiaľ neboli pozorované klinicky významné interakcie medzi liekom Hypnogen a voľnopredajnými liekmi od bolesti ako napríklad
Paracetamol
,
Ibuprofen
, či
Nalgesin S
. Preto ich príležitosné užitie počas podávania Hypnogenu je možné. Naopak, je potrebné sa vyhnúť liekom s obsahom kofeínu, medzi ktoré patrí napríklad Valetol, Panadol Migréna, Parapyrex Combi, Panadol Extra a pod.
Prajem pekný zvyšok dňa.
S pozdravom
PharmDr. Veronika Kiabová